As dit nie was vir die groot styging in die BBP sedert Oktober nie, sou staatskuld se verhouding tot BBP nou op 92,5% gestaan het.
Maar dit gebruik die tesourie se data oor skuldvlakke van vier maande gelede, wat beteken dit is ’n baie konserwatiewe raming.
Dus, aan die een kant het staatskuld in die laaste vier maande teen ’n versnelde pas aanhou groei, maar die data oor hoe baie dit geword het, is net nog nie beskikbaar totdat Mboweni Woensdag sy begrotingsrede lewer nie.
Selfs te midde van ’n pandemie bestee Suid-Afrika nou meer aan rente en skuldterugbetalings as wat hy aan gesondheid bestee.
Dit is te wyte aan ’n geskatte begrotingstekort van sowat 16% vir die jaar, wat sal meebring dat die staat verder moet geld leen om sy besteding te dek.